
DR.30.10.2018                                                                                                                            101                   

 
 Puan Hajah Siti Zailah binti Mohd Yusoff [Rantau Panjang]: Minta penjelasan. 
Yang Berhormat sedikit minta penjelasan.  

 Dato’ Haji Amiruddin bin Hamzah: Minta apa kalau bukan bawah bidang saya, 
saya hendak jawab apa? 

 Puan Hajah Siti Zailah binti Mohd Yusoff [Rantau Panjang]: Ya, betul tetapi kami 
mendapat penghinaan daripada Yang Berhormat Menteri Kewangan di dalam Dewan ini.   

 Timbalan Yang di-Pertua [Tuan Nga Kor Ming]: Yang Berhormat Rantau Panjang, 
boleh bersabar sedikit. 

 Puan Hajah Siti Zailah binti Mohd Yusoff [Rantau Panjang]: Menghina kami 
rakyat Kelantan. Ini adalah satu maruah. Jadi, sepatutnya Kementerian Kewangan 
bertanggungjawab. Jadi, itu kami meminta hak kami. Jadi, sebab itulah walaupun apa jua 
pun, kementerian dan Kerajaan PH bertanggungjawab di atas janji dan mesti dikotakan. 

 Dato’ Haji Che Abdullah bin Mat Nawi [Tumpat]: Saya pula Tuan Yang di-Pertua, 
walaupun Yang Berhormat Timbalan Menteri tadi kata di bawah Kementerian Hal Ehwal 
Ekonomi, kita difahamkan bahawa dalam Majlis Kewangan Negara, Yang Amat Berhormat 
Perdana Menteri telah pun memberi jaminan untuk membayar royalti ini kepada negeri-negeri 
yang terlibat.  

Jadi, apabila sudah ada jaminan daripada Perdana Menteri, patutnya menjadi 
tanggungjawab Yang Berhormat Menteri Kewangan untuk menyalurkan bayaran ini. Jadi, kita 
hendak minta Yang Berhormat Menteri Kewangan, apakah halangan sehingga ke hari ini, 
apabila Perdana Menteri telah pun berjanji di dalam Mesyuarat Majlis Kewangan Negara 
untuk membayar royalti tetapi tidak dibayar oleh Yang Berhormat Menteri Kewangan.  

 Timbalan Yang di-Pertua [Tuan Nga Kor Ming]:  Okay, point’s taken. 

 Dato’ Dr. Mohd Khairuddin bin Aman Razali [Kuala Nerus]: Yang Berhormat 
Menteri, sama juga isunya yang saya bangkitkan. Pemberian bayaran royalti dibuat oleh 
Kementerian Kewangan dan jumlah yang diberikan tidak sampai dengan jumlah yang 
sepatutnya. Oleh sebab itu, soalan saya ditujukan kepada Kementerian Kewangan, bukan 
kepada Kementerian Hal Ehwal Ekonomi. Saya rasa perlu jawab oleh Yang Berhormat 
Menteri. 

Dato’ Haji Amiruddin bin Hamzah: Saya mengucapkan terima kasih atas apa yang 
dibangkitkan oleh rakan-rakan di sebelah sana, khususnya daripada Kelantan dan 
Terengganu. Saya tidak menafikan apa yang telah disebutkan tadi bahawa disebutkan oleh 
Yang Amat Berhormat Perdana Menteri dalam Majlis Kewangan Negara, ya benda itu telah 
disebut. Royalti akan dibayar dan mungkin dalam soalan di dalam Dewan ini juga perkara 
tersebut telah disebut dan telah pun dijawab. Kita di Kementerian Kewangan akan 
memastikan bahawa setiap yang telah diputuskan itu akan kita laksanakan dengan kadar 
ataupun dengan apabila sampai masanya untuk kita membuat pembayaran. Ia akan kita 
pastikan apabila kita mendapat arahan. Kita hanya melaksanakan, Tuan Yang di-Pertua. 

■1910 

 Dato’ Dr. Mohd Khairuddin bin Aman Razali [Kuala Nerus]: Yang Berhormat 
Menteri, apakah maksud Yang Berhormat Menteri bahawa... 

 Dato’ Seri Haji Mukhriz Tun Dr. Mahathir [Jerlun]: Saya mohon Yang Berhormat. 

 Timbalan Yang di-Pertua [Tuan Nga Kor Ming]: Yang Amat Berhormat Jerlun, 
sila.  

 Dato’ Seri Haji Mukhriz Tun Dr. Mahathir [Jerlun]: Sambil-sambil saya bersimpati 
dengan apa yang dibangkitkan oleh rakan-rakan kita di Kelantan dan Terengganu. Bagi kami 
Kedah yang tidak ada minyak, tidak ada gas ini, yang tidak ada hak pun hendak mintak royalti, 
saya juga mohon sedikit respons daripada Kementerian Kewangan mengenai beberapa 
perkara yang telah dibangkitkan oleh negeri Kedah yang miskin ini.  

 Dato’ Dr. Mohd Khairuddin bin Aman Razali [Kuala Nerus]: Sedikit sahaja. 
Adakah maksud jawapan Yang Berhormat Menteri tadi bahawa bahagian pembayaran 
sebahagian royalti kepada Terengganu dalam dua, tiga minggu yang lalu ialah keputusan 
Kerajaan Pakatan Harapan dan bukan hanya keputusan Menteri Kewangan semata-mata.  



Puan Hajah Siti Zailah binti Mohd Yusoff [Rantau Panjang]: Minta penjelasan. Yang Berhormat sedikit minta penjelasan. Dato' Haji Amiruddin bin Hamzah: Minta apa kalau bukan bawah bidang saya, saya hendak jawab apa?. Puan Hajah Siti Zailah binti Mohd Yusoff [Rantau Panjang]: Ya, betul tetapi kami mendapat penghinaan daripada Yang Berhormat Menteri Kewangan di dalam Dewan ini. Timbalan Yang di-Pertua [Tuan Nga Kor Ming]: Yang Berhormat Rantau Panjang, boleh bersabar sedikit. Puan Hajah Siti Zailah binti Mohd Yusoff [Rantau Panjang]: Menghina kami rakyat Kelantan. Ini adalah satu maruah. Jadi, sepatutnya Kementerian Kewangan bertanggungjawab. Jadi, itu kami meminta hak kami. Jadi, sebab itulah walaupun apa jua pun, kementerian dan Kerajaan PH bertanggungjawab di atas janji dan mesti dikotakan. Dato' Haji Che Abdullah bin Mat Nawi [Tumpat]: Saya pula Tuan Yang di-Pertua, walaupun Yang Berhormat Timbalan Menteri tadi kata di bawah Kementerian Hal Ehwal Ekonomi, kita difahamkan bahawa dalam Majlis Kewangan Negara, Yang Amat Berhormat Perdana Menteri telah pun memberi jaminan untuk membayar royalti ini kepada negeri-negeri yang terlibat. Jadi, apabila sudah ada jaminan daripada Perdana Menteri, patutnya menjadi tanggungjawab Yang Berhormat Menteri Kewangan untuk menyalurkan bayaran ini. Jadi, kita hendak minta Yang Berhormat Menteri Kewangan, apakah halangan sehingga ke hari ini, apabila Perdana Menteri telah pun berjanji di dalam Mesyuarat Majlis Kewangan Negara untuk membayar royalti tetapi tidak dibayar oleh Yang Berhormat Menteri Kewangan. Timbalan Yang di-Pertua [Tuan Nga Kor Ming]: Okay, point's taken. Dato' Dr. Mohd Khairuddin bin Aman Razali [Kuala Nerus]: Yang Berhormat Menteri, sama juga isunya yang saya bangkitkan. Pemberian bayaran royalti dibuat oleh Kementerian Kewangan dan jumlah yang diberikan tidak sampai dengan jumlah yang sepatutnya. Oleh sebab itu, soalan saya ditujukan kepada Kementerian Kewangan, bukan kepada Kementerian Hal Ehwal Ekonomi. Saya rasa perlu jawab oleh Yang Berhormat Menteri. Dato' Haji Amiruddin bin Hamzah: Saya mengucapkan terima kasih atas apa yang dibangkitkan oleh rakan-rakan di sebelah sana, khususnya daripada Kelantan dan Terengganu. Saya tidak menafikan apa yang telah disebutkan tadi bahawa disebutkan oleh Yang Amat Berhormat Perdana Menteri dalam Majlis Kewangan Negara, ya benda itu telah disebut. Royalti akan dibayar dan mungkin dalam soalan di dalam Dewan ini juga perkara tersebut telah disebut dan telah pun dijawab. Kita di Kementerian Kewangan akan memastikan bahawa setiap yang telah diputuskan itu akan kita laksanakan dengan kadar ataupun dengan apabila sampai masanya untuk kita membuat pembayaran. Ia akan kita pastikan apabila kita mendapat arahan. Kita hanya melaksanakan, Tuan Yang di-Pertua. #1910. Dato' Dr. Mohd Khairuddin bin Aman Razali [Kuala Nerus]: Yang Berhormat Menteri, apakah maksud Yang Berhormat Menteri bahawa... Dato' Seri Haji Mukhriz Tun Dr. Mahathir [Jerlun]: Saya mohon Yang Berhormat. Timbalan Yang di-Pertua [Tuan Nga Kor Ming]: Yang Amat Berhormat Jerlun, sila. Dato' Seri Haji Mukhriz Tun Dr. Mahathir [Jerlun]: Sambil-sambil saya bersimpati dengan apa yang dibangkitkan oleh rakan-rakan kita di Kelantan dan Terengganu. Bagi kami Kedah yang tidak ada minyak, tidak ada gas ini, yang tidak ada hak pun hendak mintak royalti, saya juga mohon sedikit respons daripada Kementerian Kewangan mengenai beberapa perkara yang telah dibangkitkan oleh negeri Kedah yang miskin ini. Dato' Dr. Mohd Khairuddin bin Aman Razali [Kuala Nerus]: Sedikit sahaja. Adakah maksud jawapan Yang Berhormat Menteri tadi bahawa bahagian pembayaran sebahagian royalti kepada Terengganu dalam dua, tiga minggu yang lalu ialah keputusan Kerajaan Pakatan Harapan dan bukan hanya keputusan Menteri Kewangan semata-mata.